Turistička  zajednica  Grada Buja
Pravila novčane tombole "PRAZNIK GROŽĐA " - BUJE
Članak 1.
Turistička  zajednica  Grada  Buja, 1. svibnja  2, Buje, 52460 Buje) OIB:77027502927(u daljem tekstu organizator) priređuje novčanu tombolu pod nazivom "TOMBOLA – PRAZNIK GROŽĐA 2016." (u daljem tekstu tombola). Ovakav vid zabave tradicionalan je za područje Grada Buja tokom trajanja manifestacije Praznika grožđa.
Članak 2.
Tombola je igra na sreću u kojoj se dobitak određuje izvlačenjem brojeva tombole iz bubnja u koji ulaze brojevi od 1 do 90 .
Članak 3.
Prodaja listića tombole obavljat će se od 29.08.2016. do 18.09.2016. g. na području Grada Buja i okolice.
članak 4.
Cjena listića iznosi 15,00 kuna.
Svi listići su numerirani od 0001 do 5000  i svaki listić ima svoj isključivi identifikacijski broj.  
Fond nagrada iznosi 28.000,00 kuna .

Članak 5.
Prikaz fonda nagrada:
	Red. br.
	Naziv nagrade
	Broj nagrada
	Vrijednost nagrade (kn)

	1
	TOMBOLA 
	1
	20.000,00

	2.
	ČINKVINA
	1
	5.000,00

	3.
	KVATERNA
	1
	2.000,00

	4.
	TOMBOLIN
	1
	1.000,00

	Ukupno: 
	28.000,00  


Članak 6.
Sudionik u tomboli smatra se svatko tko posjeduje originalni listić. Originalni listić ima slijedeće karakteristike :
LISTIĆ ZA IGRU TOMBOLE

· listić je jednobojan i sadrži tablicu pravokutnog oblika koja je podijeljena na 3 retka, a svaki redak sadrži 9 kvadratnih polja

· u poljima su ispisani brojevi od 1 do 90 na način da je u svakom retku brojevima popunjeno samo po 5 polja, a preostala polja su popunjena sivom bojom

· u gornjem lijevom kutu listića nalazi se natpis „Praznik grožđa 2016 – La Festa dell' uva 2016“, a u desnom gornjem kutu piše“Buje-Buie“

· u donjem desnom kutu listića piše jedinstveni broj listića iz  st. 2. čl. 4. ovih Pravila

· poleđina listića je prazna

Članak 7.
Javno izvlačenje brojeva i nagrada održati će se 18.09.2016. g. u Bujama na Trgu J.B Tita s početkom u 19,00 sati.
Članak 8.
Izvlačenje nagrada obaviti će se pod nadzorom tročlane komisije koju će odrediti Turističko vijeće  Turističke  zajednice  Grada  Buja.
Komisija je dužna voditi zapisnik u koji se upisuju isključivo identifikacijski brojevi listića koji su izvučeni.
Članak 10.
Prije početka izvlačenja organizator utvrđuje broj prodanih listića. Neprodani listići se zapečaćuju pred nadzornom komisijom. 
Članak 11.
Voditelj izvlačenja prije početka samog izvlačenja informirat će o pravilima tombole kao i o postupku izvlačenja.
Članak 12.
Prilikom izvlačenja dobitnog listića voditelj izvlačenja dužan je napomenuti za koju se nagradu obavlja izvlačenje.
Članak 13.
Postupak izvlačenja nagrada je sljedeći:
TOMBOLA
· Tombola je igra na sreću u kojoj se dobitak određuje izvlačenjem brojeva tombole iz bubnja u koji ulaze brojevi od 1 do 90.

· U slučaju da istovremeno više osoba ostvari pravo na jednu od navedenih nagrada ista se dijeli na broj dobitnika.
· Izvlačenje brojeva kao i utvrđivanje dobitnih listića obavlja se pod nadzorom Komisije koju imenuje organizator. Komisija o svom radu vodi zapisnik u koji se upisuju izvučeni brojevi i jedinstveni brojevi dobitnih listića.

· Svi prodani listići ravnopravno sudjeluju u izvlačenju. U bubanj se ubacuju brojevi od 1 do 90,  te isti rotiraju u bubnju iz kojeg se nakon svake rotacije izvlači po jedan broj od strane osobe koju Komisija izabere iz publike.

· Voditelj izvlačenja prije početka izvlačenja daje informacije o pravilima tombole i postupku izvlačenja.

· Prilikom izvlačenja brojeva voditelj je dužan jasno navesti za koju se nagradu iz čl. 5. vrši izvlačenje.

· Postupak izvlačenja je slijedeći:

       - izvlače se brojevi iz bubnja, na način da se iza svake rotacije bubnja izvlači po jedan broj

       - brojevi se izvlače sve dok netko od vlasnika listića ne prijavi da njegov listić ispunjava           uvjete za dobitak nagrade to redoslijedom nagrada u tablici čl.5: kvaterna, činkvina, tombola, tombolin.
       - čim netko prijavi da njegov listić ispunjava uvjete za dobitak nagrade za koju traje izvlačenje prelazi se na slijedeću nagradu redoslijedom iz prethodnog stavka.
· Listić ispunjava uvjete za dobitak nagrade u slijedećim slučajevima:

1. za „kvaternu“ ako se na njegovom listiću nalaze 4 izvučena broja i da se ta 4 broja nalaze u istom retku

2. za „činkvinu“ ako se na njegovom listiću nalaze 5 izvučena broja i da se tih 5 broja nalaze u istom retku

3. za „tombolu“ ako se na njegovom listiću nalaze svi izvučeni brojevi 

4. za utješnu nagradu „tombolin“ ako se na njegovom listiću nalaze svi izvučeni brojevi uz 
      uvjet da je već pogođena tombola.
· Nagrade se podižu predočenjem dobitnog listića. Pravovaljanost dobitka utvrđuje Komisija pregledom listića koji mora imati sve osobine iz čl. 6. ovog Pravilnika. Nakon što utvrdi pravovaljanost listića Komisija unosi u zapisnik podatke o dobitniku i iznosu nagrade /dobitku/.
· Dobitnik potpisuje ispravu kojom mu se  potvrđuje dobitak  i jamstvo da će isti biti 

isplaćen  na  njegov tekući  račun, umanjen  za porez na  dobitak,  u  roku  od 5 ( pet)     dana.
Članak 14.
           Dodjelu nagrada jamči Turistička  zajednica  Grada  Buja . 
Članak 15.
Sukladno Zakonu o igrama na sreću (NN 87/09, 35/13, 158/13, 41/14) naknada za priređivanje prigodnih jednokratnih igara  na sreću  na prodane listiće, odnosno ukupni fond nagrada plaća Turistička  zajednica Grada  Buja.
Članak 16.
Za listiće koje su na bilo koji način nestali sudioniku u igri organizator ne snosi odgovornost.
Članak 17.
Organizator je dužan čuvati sve neprodane (poništene) i izvučene listiće do isteka roka od 30 dana od dana službenog objavljivanja. Nakon isteka tog roka organizator je dužan sačuvati jedino one listiće koji su predmet eventualnog sudskog spora.
Članak 18.
Pravila tombole organizator je dužan dati na uvid svim zainteresiranim osobama a javno će biti objavljena na WEB stranicama Grada  Buja  i oglasnim pločama, po dobivanju odobrenja od strane Ministarstva financija.
Članak 19.
U slučaju neodržavanja tombole (zbog vremenskih neprilika ili više sile), nakon puštanja u prodaju listića, organizator će učesnicima koji prilože listić vratiti novac.

Broj: 113/16-2                                                            Predsjednik Turističkog vijeća

Buje,12. srpnja  2016.g.                                                          Edi Andreašić v.r.
